《梅山谒仙尉祠 其一》
清代·杜煦

高风已隔三千载，想像逃名吴市间。新室仓皇文母玺，孤臣涕泪汉家山。

只今青史留封事，如此红尘肯抱关。云外九江何处是，故乡应有鹤飞还。

作者简介：（1780—1850）清浙江山阴人，字春晖，号尺庄。嘉庆间举人。博通经史，服膺阳明、蕺山之学，重躬行实践，以维护名教自任。获前贤遗迹，多为摹勒以公诸世。